KOMISJONI ARUANNE EUROOPA PARLAMENDILE JA NÕUKOGULE



selliste delegeeritud volituste rakendamise kohta, mis on antud komisjonile delegeeritud õigusaktide vastuvõtmiseks vastavalt 8. juuni 2011. aasta direktiivi 2011/61/EL artiklile 56

1. Sissejuhatus

8. juuni 2011. aasta direktiiviga 2011/61/EL alternatiivsete investeerimisfondide valitsejate kohta, millega muudetakse direktiive 2003/41/EÜ ja 2009/65/EÜ ning määruseid (EÜ) nr 1060/2009 ja (EL) nr 1095/2010 (edaspidi „AIFi valitsejate direktiiv”), anti komisjonile õigus võtta vastu selle direktiivi artiklites 3, 4, 9, 12, 14–25, 34–37, 40, 42, 53, 67 ja 68 osutatud delegeeritud õigusakte. Need volitused anti komisjonile neljaaastaseks ajavahemikuks 21. juulist 2011 kuni 21. juulini 2015.



2. Aruande õiguslik alus

AIFi valitsejate direktiivi artikli 56 kohaselt pidi komisjon esitama kõnealuste delegeeritud volituste kohta aruande hiljemalt kuus kuud enne nelja-aastase ajavahemiku lõppu, st enne 21. jaanuari 2015.



3. Delegeeritud volituste rakendamine

Komisjon on rakendanud kõiki volitusi peale AIFi valitsejate direktiivi artikli 67 lõikes 6 ning artikli 68 lõigetes 5 ja 6 osutatud volituste kahe delegeeritud määruse kaudu:

komisjoni 19. detsembri 2012. aasta delegeeritud määrus (EL) nr 231/2013, millega täiendatakse Euroopa Parlamendi ja nõukogu direktiivi 2011/61/EL seoses erandite, üldiste tegutsemistingimuste, depositooriumide, finantsvõimenduse, läbipaistvuse ja järelevalvega (avaldatud Euroopa Liidu Teatajas 22. märtsil 2013);

komisjoni 18. detsembri 2014. aasta delegeeritud määrus (EL) 514/2015 teabe kohta, mille pädevad asutused peavad vastavalt Euroopa Parlamendi ja nõukogu direktiivi 2011/61/EL artikli 67 lõikele 3 esitama Euroopa Väärtpaberiturujärelevalvele (avaldatud Euroopa Liidu Teatajas 27. märtsil 2015).



Järgmisest tabelist on näha, millised õigusaktid ja artiklid sisaldavad asjaomaste volituste raames vastu võetud meetmeid.

Direktiivi 2011/61/EL kohased volitused Delegeeritud õigusakt, artikkel artikkel 3 komisjoni 19. detsembri 2012. aasta delegeeritud määruse (EL) nr 231/2013 artiklid 2–5 artikkel 4 komisjoni 19. detsembri 2012. aasta delegeeritud määruse (EL) nr 231/2013 artiklid 6–11 artikkel 9 komisjoni 19. detsembri 2012. aasta delegeeritud määruse (EL) nr 231/2013 artiklid 12–15 artikkel 12 komisjoni 19. detsembri 2012. aasta delegeeritud määruse (EL) nr 231/2013 artiklid 16–29 artikkel 14 komisjoni 19. detsembri 2012. aasta delegeeritud määruse (EL) nr 231/2013 artiklid 30–37 artikkel 15 komisjoni 19. detsembri 2012. aasta delegeeritud määruse (EL) nr 231/2013 artiklid 38–45 artikkel 16 komisjoni 19. detsembri 2012. aasta delegeeritud määruse (EL) nr 231/2013 artiklid 46–49 artikkel 17 komisjoni 19. detsembri 2012. aasta delegeeritud määruse (EL) nr 231/2013 artiklid 50–56 artikkel 18 komisjoni 19. detsembri 2012. aasta delegeeritud määruse (EL) nr 231/2013 artiklid 57–66 artikkel 19 komisjoni 19. detsembri 2012. aasta delegeeritud määruse (EL) nr 231/2013 artiklid 67–74 artikkel 20 komisjoni 19. detsembri 2012. aasta delegeeritud määruse (EL) nr 231/2013 artiklid 75–82 artikkel 21 komisjoni 19. detsembri 2012. aasta delegeeritud määruse (EL) nr 231/2013 artiklid 83–102 artiklid 22–24 komisjoni 19. detsembri 2012. aasta delegeeritud määruse (EL) nr 231/2013 artiklid 103–111 artikkel 25 komisjoni 19. detsembri 2012. aasta delegeeritud määruse (EL) nr 231/2013 artikkel 112 artiklid 34–37, 40 ja 42 komisjoni 19. detsembri 2012. aasta delegeeritud määruse (EL) nr 231/2013 artiklid 113–115 artikkel 53 komisjoni 19. detsembri 2012. aasta delegeeritud määruse (EL) nr 231/2013 artikkel 116 artikli 67 lõige 5 komisjoni 18. detsembri 2014. aasta delegeeritud määrus (EL) nr 514/2015

Artikli 67 lõike 6 ja artikli 68 kohaseid volitusi ei ole veel rakendatud, kuna need on seotud ühtse Euroopa tegevusloa korra kohaldamisega liidus fondivalitsemise ja/või turustamisega tegelevatele kolmandate riikide AIFide valitsejatele ja kolmandate riikide AIFe valitsevatele ELi AIFide valitsejatele ning asjaomase ajakavaga. Seetõttu eeldatakse, et artikli 67 lõike 6 kohast volitust rakendatakse 2015. aastal pärast seda, kui ESMA on esitanud oma aruande ja nõuande, mis tuleb esitada 22. juuliks 2015. Artikli 68 lõike 5 kohast volitust võib rakendada pärast artikli 67 lõikes 6 osutatud delegeeritud õigusakti jõustumist; artikli 68 lõike 6 kohast volitust võib rakendada pärast seda, kui artikli 67 lõikes 6 osutatud delegeeritud õigusakti jõustumisest on möödunud kolm aastat.



4. Kokkuvõte

Käesoleva aruandega täidab komisjon direktiivi 2011/61/EL artikli 56 kohase aruandekohustuse.